# Barbu kirke

### Fra Wikipedia, den frie encyklopedi

Barbu kirke ligger i Barbu sogn i Arendal kommune i Aust-Agder fylke. Dette er kommunens største menighet og omfatter hele den østlige del av gamle Arendal sentrum. Barbu kirke har en praktfull beliggenhet over den gamle bebyggelsen i bydelen Barbu. Fra kirketrappa er det utsikt rett ut Galtesund.

Midt på 1800-tallet hørte Barbu til Tromøy sogn, og folk som bodde ganske nær Arendal sentrum, men likevel utenfor bygrensen, hadde Tromøy kirke som sin sognekirke, og måtte søke dit for å få utført kirkelige tjenester som barndåp, begravelse etc. Det ble derfor ivret for at Barbu skulle få sin egen kirke. I 1871 tok man initiativ til innsamling av penger. Da Barbu ble egen kommune i 1878 ble dette den nye kommunens viktigste oppgave.

Grunnsteinen til kirken ble nedlagt i 1879 av amtmann Bonnevie. Kirken ble vigslet 17. september 1880 av biskop Jørgen Moe.

Barbu kirke er en langkirke murt av røde teglstein. Opprinnelig var teglsteinene bare pusset innvendig, men etter en stund fant man ut at teglsteinene ikke hadde den nødvendige kvalitet, slik at også eksteriøret måtte pusses. Alt innvendig treverk var ådret, imitert eiketre. Interiøret er meget enkelt, ingen overdådighet i dekorasjonene. Alterbildet er fra 1950-åra, og har som motiv Jesus som de sjøfarendes frelser, et naturlig motiv i sjøfartsbyen Arendal.

Til 100-års jubileet i 1980 ble kirken pusset opp, og den fikk da tilbake en del detaljer slik det var opprinnelig, bl.a. ble alt treverk ådret.

Hentet fra «http://no.wikipedia.org../../../b/a/r/Barbu_kirke.html»

Kategorier: Arendal | Kirker i Aust-Agder

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk